علی‌اصغر غفوری‌نیا

علی اصغر غفوری‌نیا (5 آذر1321 سلماس) - یازیچی، آراشدیرماچی، سلماس‌شوناس، موعلّیم، خیریه‌چی

 یاشاییشی 
علی اصغر غفوری‌نیا 1321-نجی ایل آذرین 5-ده سلماس‌ین سوره کندینده آنادان اولوب.  بؤیوک باباسی غفور عیان کندی‌نین آتلی‌لاری‌ باشچیسی اولموش مشروطه اینقلابی حرکاتیندا یاخیندان ایشتراک ائده‌رک 1287.نجی ایلده ستارخان‌ین موجاهیدلری‌نین سنگرینده استیبداد علئیهینه ساواشمیشدی آنجاق سونرالار محمدعلی شاه یانلی کوردلر طرفیندن بیر چاتیشمادا کهنه‌شهرده اؤلدورولموشدو.

علی اصغر غفوری‌نیا ایلک و اورتا تحصیلی سلماسدا بیتیردیکدن سونرا 1340-نجی ایلده شرقی آذربایجان‌ین تعلیم و تربیه ایداره‌سینده ایشه آلینیب اون ایل موعلّیم‌لیک ائتمیشدیر.1346-نجی ایلده تعلیم‌له یاناشی تبریز بیلیم یوردونون "بشری جوغرافیا" بؤلمه‌سینده تحصیلینی سوردورموشدو.

او  سونرالار خاطیره‌لرینده یازاجاق: تبریزله بیلیم یوردونون ال‌وئریشلی اورتامی و دگرلی اوستادلاری حیاتیمدا بؤیوک ائتکی یاراتدی. بو دؤرد ایلین، بوتون چتینلیک‌لرینه، زورلوق‌لارینا، چاتیشمازلیق‌لارینا باخمایاراق  یاشاییشیمدا  تکرار اولمایاجاق ان گؤزل، ان وئریملی، ان موتلو گونلریم اولدو. بیلیم یوردوندا، پهلوی‌لرین و فارس شئونیزمی‌نین آذربایجان میلتی ایله ساواش حالیندا اولدوغونو، باشدا ایقتیصاد، دیل، تاریخ، ادبیات، کیملیک، شخصیت‌لر و کتاب‌لاریمیز اولماقلا بوتون وارلیغیمیزی یاغمالادیقلارینی‌  آنلایاراق قارشیما یئنی پنجره‌ آچیلدی.او، 1350-نجی ایلده تبریز بیلیم یوردوندان مأذون اولاراق سلماسا قاییدیب 23 ایل دوغما شهری‌نین قیزو اوغلان ‌مکتب‌لرینده تعلیم و تربیه گؤره‌وینی لاییقجه‌سینه یئرینه یئتیردی.

حیاتدا کتاب، قلم، کاغیذ و موطالیعه‌ وورغونو اولان علی اصغر غفوری‌نیا شهری‌نین گنجلرینه تاریخ –جوغرافیا درس‌لری وئررکن غرضلی پان‌ایرانیست‌لرین و شئونیست‌لرین درس‌لیک کیتاب‌لارینا یئرلشدیکلری "تورک غولام‌لاری"، "آذری دیلی"، "تورکلرین آذربایجان جوغرافیاسیندا یئرلی اولمادیقلاری"،"تورکلرین موغول اولماسی"  کیمی یانلیش بیلگی‌لره لاقئید قالماییب اؤیرنجی‌لرینی  معاریف‌لندیرمگه چالیشدی. بو معاریف‌لندیرمه داها آرتیق اوخوماق، آراشدیرماق ، یازماق و یاراتماق دئمک ایدی.
بندانگشتی|نقد رساله آذری کسروی - کتابی
1372. ایلده "ردی بر رساله‌ی زبان آذری کسروی"  سیسیله مقاله‌لری، "نوید آذربایجان" قزئتینده یایینلاتماغا باشلادی. بو مقاله‌لر گئنیش اوخوجو کوتله‌سینی، اؤزل‌لیکله ضیالی‌لارین ماراغینی قازاندیقدا  پروفسور دوکتور جواد هیئت‌ین گؤستریشی ایله ، "نقد رساله‌ی آذری کسروی و مسائل دیگر آذربایجان"کتابی آدی آلتیندا ییغیلاراق نشره وئریلدی.  

1373-نجی ایلده 33 ایل خیدمت‌له تعلیم و تربیه ایداره‌سیندن امکلی اولدو.

علی اصغر غفوری‌نیا ائولی‌دیر اوچ قیزی و ایکی نوه‌سی وار. قیزلاری‌نین ایکیسی عاییله‌لری آمریکا و کانادا یاشاییرلار.

 چالیشما‌لاری 
علی اصغر غفوری‌نیا امکلی اولدوقدان سونرا تألیف و تدقیق ایشی ایله یاناشی سلماسین  ایجتیماعی، مدنی، خیریه قورو‌ملاریندا ایسه چالیشماغا باشلامیش. بو قوروم و موسیسه‌لرین بعضی‌لری‌نین آدلاری بئله‌دیر: 

 هر هفته آردیجیل اولاراق ایسلامی ایرشاد ایداره سینده کئچیریلن نیمتاج سلماسی آدیندا "شعر و ادب درنگی"-‌نین قوروجوسو.
 1379-نجی ایلدن  سلماس موعلیم‌لری طرفیندن آچیلان "سلماس خئیرخواه‌لاری‌نین  خیریه درنگی"‌نین ایداره هئیتی‌نین عوضوو
 1380-نجی ایلدن اؤکسوز و باخیمسیز اوشاقلار اوچون آچیلان "صبا اوشاق ائوی"‌نین ایداره هئیتی‌نین عوضوو.
 1390-نجی ایلدن " ایختصاصی سرطان کیلنیکی"-‌نین قوروجو هئیتی‌نین عوضوو.
 1390-نجی ایلدن "آذربایجان مدنیت ائوی"-‌نین ایداره هئیتی‌نین باش عوضوو.

 اثرلری 
بندانگشتی|ترکیبات زبان ترکی- کتابی

 یایینلانمیش‌ اثرلر 

 "ترکیبات زبان ترکی (مترادفات،مشابهات، متضاد‌ها، مکرات، کنایه‌ها و...)" قوم ، یاس بخشایش نشری، 1397،  135‌ص
 "جغرافیای تاریخی، سیاسی و اجتماعی سلماس"  ارومیه، آینا نشری 1393، 286 ص
 "شرح حال جمعی از مشاهیر سلماس و آذربایجان" قوم، یاس بخشایش نشری، ‌1396، 176 ص
 "فاجعه لکستان سلماس و شرح حال مسعود دیوان" قوم،  نوید حکمت نشری، 1398 ، 193ص
 "مجموعه مقالاتی در مورد سلماس" قوم، بخشایش نشری، 1395 ، 250ص
 "زندگینامه، خدمات اجتماعی و فرهنگی میرزا سعید سلماسی در انقلاب مشروطیت" (دوکتور توحید ملک‌زاده ایله)-" قوم،  نوید حکمت نشری، 1397 ، 246ص
 نقد رساله آذری کسروی (زبان باستان آذربایجان)- قوم، یاس بخشایش نشری،1398  ، 187 ص

 یایینلانمامیش اثرلر 

 آتالار و منیم حیاتیم (فارسجا و تورکجه)
 آثار باستانی سلماس
 بایاتی‌های رایج آذربایجان
 برگردان موتلو آلتای (آنچه درباره تورکان گفته‌اند)
 خاطرات سفر به نخجوان، باکو و ترکیه
 خاطرات من از انقلاب اسلامی سلماس
 سابقه ورزش و تربیت بدنی سلماس
 سلماس در  آئینه تاریخ و تصویر
 ریشه ضرب المثل‌های رایج در زبان ترکی و فارسی
 شرح حال حجت السلام ابوالقاسم حسینی مغانجوقی
 ضرب‌المثل‌ها و اصطلاحات رایج در زبان ترکی با تفسیر
 فولکلور و فرهنگ سلماس
 کمک‌های مردم سلماس در زلزله‌ی ورزقان، هریس و اهر
 ماهنی‌لار و ترانه‌لر
 مقالاتی پیرامون زبان، تاریخ و فرهنگ ترکان (ترکی وفارسی) 3 جلد
 بایاتی‌لار

 ائشیک باغلانتی 

 "ترکیبات زبان ترکی" کتابی‌نین تقدیمات مراسیمی؛ ایران خبر آژانسی، غربی آذربایجان

 "ترکیبات زبان ترکی" کیتابی‌نین  تقدیمات مراسیمی؛  ایران اؤیرنجی‌لری خبر آژانسی (ایسنا)

 قایناق 
 "ترکیبات زبان ترکی (مترادفات،مشابهات، متضاد‌ها، مکرات، کنایه‌ها و...)" قوم ، یاس بخشایش نشری، 1397،  135‌ص
 آتالار و منیم حیاتیم

بؤلمه:یازیچیلار